KBANK คาดกำไรปี 64 แตะ 3.4 หมื่นลบ.-ปีนี้โตเด่นทะลุ 3.6 หมื่นลบ. แนะซื้อเป้า 175 บ.
KBANK คาดกำไรปี 64 แตะ 3.4 หมื่นลบ.-ปีนี้โตเด่นทะลุ 3.6 หมื่นลบ. แนะซื้อเป้า 175 บ. แถมหุ้นต่ำบุ๊ก
KBANK คาดกำไรปี 64 แตะ 3.4 หมื่นลบ.-ปีนี้โตเด่นทะลุ 3.6 หมื่นลบ. แนะซื้อเป้า 175 บ. แถมหุ้นต่ำบุ๊ก
19 ม.ค. 2565

บล.โนมูระ พัฒนสิน ระบุในบทวิเคราะห์วันนี้ (18 ม.ค.2565) ธนาคารกสิกรไทย จำกัด (มหาชน) หรือ KBANK แนะนำซื้อราคาเป้าหมาย 175 บาท ยังเป็นธนาคารใหญ่ที่มีการขยายสินเชื่อและรายได้อื่นได้ดี แม้แนวโน้มไตรมาส 4/2564 คาดกำไร 7.35 พันล้านบาท ลดลง 45% เทียบช่วงเดียวกันของปีก่อน จากสำรองเพิ่มขึ้น และลดลง 15% เทียบไตรมาสก่อนหน้าจาก Opex
ทำให้คาดกำไรปี 2564 ที่ 3.4 หมื่นล้านบาท (โต 15%เทียบช่วงเดียวกันของปีก่อน) แต่ความหวังฟื้นตัวข้ามไปอยู่ในปี 2565 จากสินเชื่อของ KBANK จะได้ประโยชน์โดยตรงตามการฟื้นตัวของเศรษฐกิจ โดยประเมินกำไรปี 2565 ที่ 3.6 หมื่นล้านบาท (โต 6% เทียบช่วงเดียวกันของปีก่อน)
ด้านราคาหุ้นปัจจุบันอยู่ในจุดที่ Valuation น่าสนใจ เนื่องจาก PBV21F อยู่ที่ระดับเพียง 0.7 เท่า (-1.0 SD ของค่าเฉลี่ยย้อนหลัง 5 ปี) ขณะที่รับผลบวกจากแนวโน้มดอกเบี้ยสิ้นสุดขาลง สถานการณ์ความกังวลเชื้อ Omicron เริ่มผ่อนคลายและกิจกรรมทางเศรษฐกิจยังเป็นในทิศทางฟื้นตัว เป็นอีกธนาคารที่เป็นผู้นำด้านเทคโนโลยี ซึ่งหากมีแผนปรับโครงสร้าง หรือแนวทางปรับตัวธุรกิจที่มากขึ้น คาดตลาดจะให้ Premium กับกิจการมากขึ้น หลัง SCB กลับมาซื้อขายเท่า BV แล้ว ขณะที่ KBANK เพียง 0.7 เท่า